२ दशक लामो इतिहास बोकेको ब्युटी कन्टेष्ट मिस पोखराले पछिल्लो समय निरन्तरता पाइरहेको छ । बीचमा रोकिएको मिस पोखरा सौन्दर्य प्रतियोगिताको यो दशौं संस्करण हो । मिस पोखराकी विजेता कुनै अडिसन विना नै मिस नेपालमा सहभागिता जनाउन पाउने व्यवस्था छ ।
तसर्थ, पोखराकै इज्जत गाँसिएको यस ब्युटि कन्टेष्टलाई सफल बनाउन गत वर्षहरुमा झैं बिग एफएम १०१.२ मेगाहर्जले साथ दिएको छ । अफिसियल रेडियो पार्टनरका रुपमा रेडियोका स्टेशन म्यानेजर रञ्जन अधिकारी र कार्यक्रम संयोजक देवराज शर्माबीच सो सम्झौतामा हस्ताक्षर भएको छ ।
प्रतियोगिताको तयारी द्रुत गतिमा अघि बढेको आयोजक जेसिआई पोखराले जानकारी दिएको छ । हिमा अस एजुकेशन कन्सल्टेन्सिको मुख्य प्रायोजन हरेको दशौं संस्करणको मिस पोखरा २०१८ को लागि आवेदन फाराम अहिले खुल्ला छ ।
प्रतियोगितामा प्रमाणपत्र तह उत्तीर्ण गरेका र १६ देखी २४ बर्ष सम्मका अविवाहित नारीहरुले सहभागिता जनाउन पाउने कार्यक्रम संयोजक जेसी देवराज शर्माले बताए । सहभागी हुन चाहनेहरुले फारम भरिसकेपछि साउन १९ गते अडिसन हुने र करिब एक महिनाको बन्द प्रशिक्षण पछि असोज २० गते प्रतियोगिताको फाईनल पोखरा सभागृहमा हुने उनले बताए ।
प्रतियोगिताको बिजेताले ’मिस पोखरा’को टाईटल संगै ताज, स्कुटर, ५० हजार रुपैंया तथा आकर्षक गिफ्ट ह्याम्पर सहित एक हप्ता अष्ट्रेलिया भ्रमणको अवसर प्राप्त गर्ने आयोजकले जनाएको छ । साथै मिस नेपालमा सिधै सहभागिता जनाउन पाउनेछिन् ।
यस्तै, फस्र्ट रनर अपले ताज, ३० हजार रुपैया र आकर्षक गिफ्ट ह्याम्पर प्राप्त गर्नेछन् भने सेकेण्ड रनर अपले ताज, २० हजार रुपैया तथा आकर्षक गिफ्ट ह्याम्पर हात पार्नेछन् । अन्य १० जना प्रतियोगिलाई बिधागत रुपमा सब टाईटल अवार्ड सहित आकर्षक गिफ्ट ह्याम्पर प्रदान गरिने आयोजक पोखरा जेसिजका अध्यक्ष शिव सुवेदीले जानकारी दिए ।
युवा नारीहरुको अन्तरनिहित क्षमता तथा प्रतिभा प्रस्फुटन गराउने उद्देश्यका साथ प्रतियोगितालाई निरन्तरता दिइएको आयोजकले जनाएको छ ।
पोखरा जेसीजले आयोजना गर्दै आएको मिस पोखरा २०१८ को मुख्य प्रायोजन हिमा अस एजुकेशन कन्सल्टेन्सीले गरेको छ । प्रायोजन सम्बन्धी सम्झौतामा मिस पोखरा कार्यक्रमका मुल संयोजक जेसी देवराज शर्मा र हिमा अस एजुकेशन कन्सल्टेन्सिका प्रबन्ध निर्देशक समिर थापाले समझदारी पत्रमा हस्ताक्षर गरेका छन् ।